РЕПУБЛИКА БЪЛГАРИЯ


# Министерство на земеделието, храните и горите

# Областна дирекция “Земеделие”-Бургас

**ОДОБРЯВАМ,**

 **МИНИСТЪР**:......................................

 **/РУМЕН ПОРОЖАНОВ/**

**П Р О Т О К О Л № 3**

 Днес 17.04.2019 год. в 14:30 часа в сградата на Областна дирекция “Земеделие” - Бургас, се събра комисия в състав :

**Председател:**Станислава Костадинова – гл. юрисконсулт при ОД „З” – Бургас;

**Секретар:** инж. Иванка Кумчева – гл. експерт в ОД „З” – Бургас

**Членове:** 1. Иванка Калчева – гл. счетоводител при ОД „З” – Бургас;

 2. инж. Веселина Мавродиева – ст. експерт при ОД „З” – Бургас;

 3. Мария Тепавичарова – гл. експерт отдел „КАК” към ОА– гр. Бургас

назначена със Заповед №РД 11-510/20.11.2018 г. на директора на ОД”Земеделие” –Бургас и Заповед №РД-11-602/21.12.2018г. на директора на ОД”Земеделие” –Бургас, във връзка с провеждането на търг по реда на чл.27, ал.8 от ЗСПЗЗ за имоти частна държавна собственост /незаети със сгради и съоръжения, бивша собственост на заличени организации по §12 и §29 от ПЗР на ЗСПЗЗ/, негодни за земеделско ползване и неподлежащи на възстановяване по ЗСПЗЗ, във връзка със Заповед №РД 11-484/17.10.2018г. на директора на Областна дирекция "Земеделие"-Бургас, публикувана във вестник „Черноморски фар” бр.196/19-21.10.2018г. и на интернет страниците на ОД “Земеделие“ и МЗХГ и писмо изх.№ 66-1411/12.2.2019 г. /наш вх.№РД-602-2/13.02.2019 г./ на Министерство на земеделието, храните и горите.

1. Комисията констатира, че протокол №2/03.04.2019г. е публикуван на 05.04.2019г. на интернет страницата на Областна дирекция „Земеделие” – Бургас и е поставен на 05.04.2019г. на информационното табло на Областна дирекция „Земеделие” – Бургас.
2. В законоустановения срок по чл.56м, ал.2 от ППЗСПЗЗ е постъпило писмено възражение с вх.№АР-85/12.04.2019г. на Областна дирекция „Земеделие” – Бургас от участник в търга - ЕТ ”Александрина-Симеон Стойков”, ЕИК:102240269, със седалище и адрес на управление: гр. Бургас, ул. „Петрова нива”№11, ет.1, ап.3 за имот УПИ ХII -290, кв.27, с площ 2,725 дка по плана на с.Деветак, община Карнобат . Подаденото възражение е против решения на комисията, обективирани в т.2 и т.4 от Протокол №2/03.04.2019г.
3. Комисията разгледа възражението и се запозна подробно с изложените аргументи в него. Комисията не споделя аргументите на участника поради следните мотиви:

1. На основание писмо изх.№ 66-1411/11.02.2019 г. /наш вх.№РД-602-2/13.02.2019 г./ на Министерството на земеделието, храните и горите и изложените в него изрични указания за осигуряване на конкурентна среда при провеждане на търг с тайно наддаване за съседи и поради спецификата на това, че на съседи е дадено особено право на предимство и с оглед защитата на държавния интерес, както и във връзка с последващи допълнителни указания на МЗХГ, съгласно които търгът може да се проведе само в случай, че поне двама кандидати са подали заявление за участие за конкретен имот комисията счита, че взетите решения на проведеното заседание на 03.04.2019г. са целесъобразни.

2. На основание чл.56м, ал.2 от ППЗСПЗЗ и с оглед гореизложените мотиви комисията единодушно

**Р Е Ш И:**

I. Отхвърля възражение с вх.№АР-85/12.04.2019г. на Областна дирекция „Земеделие” – Бургас депозирано от участник в търга ЕТ ”Александрина-Симеон Стойков”, ЕИК:102240269, със седалище и адрес на управление: гр. Бургас, ул. „Петрова нива”№11, ет.1, ап.3 като неоснователно.

На основание чл.56м, ал.2 от ППЗСПЗЗ протоколът следва да се обяви на информационното табло и на интернет страницата на Областна дирекция „Земеделие“-Бургас.

Закриване на заседанието - 15:30 часа.

**Настоящият протокол се състави в три еднообразни екземпляра.**

**ТРЪЖНА КОМИСИЯ:**

**Председател**:.../П/..................................... **/** Станислава Костадинова /

 **Секретар:** ...../П/.................................... / инж. Иванка Кумчева/

**Членове :**

1. ....../П/........................... 2. ……/П/…………….. 3. ......./П/.............................

 /Иванка Калчева/ / инж. Веселина Мавродиева / / Мария Тепавичарова /